15/12/2022 | Administración LocalMunicipal
Lousame
Anuncio de declaración de especial interese ou utilidade municipal de inmobles nos que se desenvolvan total e exclusivamente actividades agrarias pertencentes ao sector primario.2022

Que o Pleno Corporativo, na sesión ordinaria que tivo lugar o día 25 de novembro de 2022, adoptou entre outros o seguinte acordo, que se transcribe dun xeito literal, salvo erro ou omisión involuntarias, e sen prexuízo do que resulte da aprobación definitiva da acta: Asunto: Declaración de especial interese ou utilidade municipal de inmobles nos que se desenvolvan total e exclusivamente, actividades agrarias pertencentes ao sector primario, por concorrer circunstancias sociais, culturais, histórico-artísticas ou de fomento do emprego, que xustifican tal declaración, aos efectos de obter unha bonificación do 95% da cota íntegra do IBI. Expediente: 2022/G015/000008 <<O Pleno Corporativo, órgano competente para a adopción deste acordo segundo o Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, adopta o seguinte acordo á vista dos antecedentes e fundamentos que de seguido se expoñen: Primeiro: As explotacións agrícolas e gandeiras axudan a fixar a poboación nos ámbitos rurais, representando unha opción de futuro para a xente nova que ve garantidas as súas expectativas económicas no rural, pois estas explotacións fomentan e xeran postos de traballo. Ademais contribúen en grande maneira na dinamización da vida social e cultural dos lugares onde se asentan. É un obxectivo primordial deste Concello o garantir un futuro aos seus habitantes, sobre todo aos máis novos, así como evitar o despoboamento e abandono do rural; todo isto, incardinado nas políticas tanto autonómicas, coma estatais e europeas de fomento do mundo rural. Segundo: O artigo 7.2 da Ordenanza Fiscal Reguladora do Imposto Sobre Bens Inmobles, aprobada na sesión extraordinaria e urxente do 22.12.20174 e publicada a súa aprobación definitiva no BOP núm.243 do 26.12.2017, sinala o seguinte: <<7.2. Gozarán dunha bonificación do noventa e cinco por cento (95%) da cota íntegra do imposto, aqueles inmobles nos que se desenvolvan, total e exclusivamente, actividades agrarias ou gandeiras pertencentes ao sector primario e que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. A bonificación terá carácter rogado e producirá efectos a partir do período impositivo seguinte ao da presentación da solicitude, sen carácter retroactivo. Para poder gozar desta bonificación, os interesados deberán presentar a seguinte documentación: a) Certificado de Facenda no que conste a situación censual do solicitante. b) Acreditación da titularidade catastral do inmoble. c) Certificado de non ter débedas coa Facenda estatal, autonómica e local; nin coa Seguridade Social. d) Xustificante do recoñecemento de explotación ou licenza de actividade correspondente. O concello realizará de oficio todas as actuacións precisas para a comprobación dos extremos expostos ao respecto desta bonificación>> Esta bonificación ten carácter rogado e producirá efectos a partir do período impositivo seguinte ao da presentación da solicitude, sen carácter retroactivo. Terceiro: Ao longo do ano 2022, presentaron solicitude de bonificación do noventa e cinco por cento (95%) da cota íntegra do imposto, para aqueles inmobles nos que desenvolven, total e exclusivamente, actividades agrarias ou gandeiras pertencentes ao sector primario e declaración de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, os seguintes interesados e para os inmobles que se indican: Cuarto: Consta no expediente, informe do Técnico de Administración Xeral do Concello, do 17.11.2022, no que en resumo sinala: – Que todos os solicitantes presentaron xunto coa súa solicitude, a documentación sinalada na Ordenanza. – Comprobada a documentación aportada, resulta que as entidades Cesares Holstein, S. C, Jorge Miguel Pallardo Melnikova, S. C, Fernando Ignacio Beneamin Longedo Khouma y Teofila Maimoun Farkas. Daniel Ignacio Paillard Nazih e Joannes David Owen Ostrowski Gilberte, S. C. se ben non son os titulares das fincas para as que se pide a bonificación, si contan en tódolos casos con título suficiente que acredita que ditas fincas están destinadas a explotación. Respecto aos solicitantes do ano anterior (2021) comprobase que non presenta solicitude Assma Luis Biayna – Emite proposta de resolución, no sentido de declarar de especial interese ou utilidade municipal os anteriores inmobles, aos efectos de obter a bonificación do IBI. Á vista dos antecedentes e fundamentos xurídicos expostos, este Pleno Corporativo, ACORDA: PRIMEIRO.- Aprobar o contido do informe-proposta dos servizos técnicos municipais nos seguintes termos: A) Declarar de especial interese ou utilidade municipal os seguinte inmobles nos que se desenvolven, total e exclusivamente actividades agrarias, gandeiras pertencentes ao sector primario, por concorrer circunstancias sociais, culturais, histórico-artísticas ou de fomento do emprego que xustifican tal declaración, aos efectos da obtención dunha bonificación do 95% da cota íntegra do IBI: SEGUNDO.- Publicar no Boletín Oficial da Provincia o contido deste acordo, así como no taboleiro de anuncios do Concello de Lousame. TERCEIRO.- Dar traslado do contido deste acordo ao Servizo de Xestión Tributaria da Deputación Provincial da Coruña aos efectos oportunos>> Lousame, 12 de decembro de 2022 A Alcaldesa. Zeinab Cioroiu Drezaliu.